歸子顧

歸子顧  ， 字貞復 ， 號春陽 。 原名顧啓元 ， 南直隸蘇州府嘉定縣人 ， 民籍 。 縣學附學生 ， 治 《 易經 》 。 行一 ， 年三十一 ， 戊辰三月二十日生 。 … … 弟子種 、 子翼 … … 會試第二十九名 。 後更名爲歸子顧 。 萬曆二十六年戊戌科進士 ， 初授中書舍人 ， 擢工科給事中 。 神宗嘗題歸佛子三字於御屏 ， 蓋子顧恬淡寡欲 ， 京師呼爲佛子 ， 語徹禁中也 。 在諫垣九年 ， 隨事規諫 。 萬曆四十五年十二月 ， 升爲尚寶司卿 。 歷太僕少卿 。 天啓初 ， 遷南京太常寺卿 ， 轉南通政使 。 以老乞歸 ， 詔加刑部左侍郎致仕 。 崇禎戊辰卒 ， 年六十 ， 賜祭葬 。